ᱯᱚᱫᱽᱢᱤᱱᱤ (ᱟᱠᱴᱨᱮᱥ)

ᱯᱚᱫᱽᱢᱤᱱᱤ  (ᱡᱟᱱᱟᱢ- ᱑᱒ ᱡᱩᱱ ᱑᱙᱓᱒-- ᱔ ᱥᱮᱯᱴᱮᱢᱵᱚᱨ ᱒᱐᱐᱖ ) ᱫᱚ ᱥᱤᱧᱚᱛᱤᱭᱟ. ᱟᱠᱴᱨᱮᱥ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟ. ᱠᱟᱱᱟᱭ,ᱡᱟᱦᱟᱸᱭ ᱫᱚ ᱒᱕᱐ ᱠᱷᱚᱱ ᱦᱚᱸ ᱵᱟ.ᱲᱛᱤ ᱪᱚᱞᱚᱛ ᱪᱤᱛᱟ.ᱨ ᱨᱮᱭ ᱠᱟ.ᱢᱤ ᱟᱠᱟᱫᱟ ᱾ ᱟᱡ ᱫᱚ ᱛᱟᱢᱤᱞ, ᱛᱮᱞᱜᱩ,ᱦᱤᱱᱫᱤ,ᱢᱟᱞᱟᱭᱚᱢ, ᱨᱩᱥᱤᱭᱟᱱ ᱪᱚᱞᱚᱛ ᱪᱤᱛᱟ.ᱨ  ᱠᱚᱨᱮᱭ ᱠᱟ.ᱢᱤ ᱟᱠᱟᱫᱟ ᱾ ᱯᱚᱫᱽᱢᱤᱱᱤ ᱟᱡ ᱫᱟ.ᱭ ᱞᱤᱞᱤᱛᱷᱟ (:en:Lalitha) ᱟᱨ ᱟᱡ ᱢᱟ.ᱭ ᱨᱟᱜᱤᱱᱤ :en:Ragini, ᱱᱩᱠᱩ ᱯᱮᱱᱮ-ᱦᱚᱲ ᱫᱚ ᱛᱨᱟᱵᱟᱱᱠᱳᱨ ᱵᱩᱦᱤᱱᱠᱚ (:en:Travancore sisters) ᱢᱮᱛᱟᱠᱚ ᱠᱟᱱᱟ ᱾
 ᱯᱩᱭᱞᱩ ᱡᱤᱭᱚᱱ 
ᱯᱚᱫᱽᱢᱤᱱᱤ ᱫᱚ  ᱛᱷᱤᱨᱩᱵᱚᱱᱛᱷᱚᱯᱩᱨᱚᱢ  (Thiruvananthapuram) ᱨᱮ ᱡᱟᱱᱟᱢ ᱟᱨ ᱦᱟᱨᱟᱨᱟᱛᱟ ᱞᱮᱱᱟᱭ ᱾ ᱟᱡ ᱫᱚ (ᱵᱟᱵᱟ) ᱥᱨᱤ ᱛᱷᱟᱱᱜᱟᱯᱯᱟᱱ ᱱᱟᱭᱚᱨ (Sree Thangappan Nayar) ᱟᱨ ᱥᱚᱨᱚᱥᱣᱚᱛᱷᱤ (Saraswathi) ᱛᱤᱠᱤᱱ ᱨᱤᱱ ᱫᱚᱥᱟᱨ ᱦᱚᱯᱚᱱ-ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱟᱭ ᱞᱚᱞᱤᱛᱷᱟ ᱟᱨ ᱢᱟ.ᱭ ᱨᱟᱜᱤᱬᱤ ᱫᱚ ᱟᱭᱢᱟ  ᱪᱚᱞᱚᱛ ᱪᱤᱛᱟ.ᱨ ᱨᱮᱠᱤᱱ ᱠᱟ.ᱢᱤ ᱟᱠᱟᱫᱟ ᱾ ᱯᱚᱫᱽᱢᱤᱱᱤ ᱟᱨ ᱟᱡ ᱵᱩᱦᱤᱱ ᱠᱚᱫᱚ ᱛᱷᱤᱨᱩᱵᱤᱫᱟᱭᱢᱚᱨᱩᱫᱩᱨ ᱢᱚᱦᱟᱞᱤᱝᱜᱚᱢ ᱯᱤᱞᱟᱭᱤ (Thiruvidaimarudur Mahalingam Pillai) ᱣᱟᱜ ᱛᱟ.ᱨᱤᱨᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱠᱚ ᱥᱮᱬᱟ ᱞᱮᱜ-ᱟ ᱾ ᱟᱠᱚ ᱯᱮᱱᱮ ᱦᱚᱲ ᱫᱚ ᱜᱩᱨᱩ ᱜᱳᱯᱤᱱᱟᱛᱷ (:en:Guru Gopinath) ᱣᱤᱡ ᱪᱮᱞᱟᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱛᱷᱚᱠᱚᱞᱤ ᱟᱨ ᱠᱮᱨᱚᱲ ᱱᱟᱴᱚᱱᱚᱢ ᱵᱷᱚᱝ ᱮᱱᱮᱡ ᱠᱚᱫᱚ ᱮᱱ.ᱮᱥ ᱠᱨᱤᱥᱱᱚᱱ N.S. Krishnan ᱴᱷᱮᱱ ᱠᱷᱚᱱ ᱠᱚ ᱥᱮᱬᱟ ᱞᱮᱜ-ᱟ ᱟᱨ ᱱᱩᱠᱩ ᱯᱮᱱᱮ ᱦᱚᱲᱟᱜ ᱵᱟᱰᱚᱦᱤ ᱦᱩᱱᱟ.ᱨ ᱧᱮᱞ ᱥᱟᱢᱴᱟᱣ ᱞᱮᱫ ᱛᱟᱠᱚᱣᱟᱭ ᱾
 ᱠᱮᱨᱤᱭᱚᱨ 
ᱯᱚᱫᱽᱢᱤᱱᱤ ᱫᱚ ᱯᱩᱭᱞᱩ ᱑᱔ ᱵᱚᱪᱷᱚᱨ ᱩᱢᱮᱨ ᱨᱮ, ᱦᱤᱱᱫᱤ ᱪᱚᱞᱚᱛ ᱪᱤᱛᱟ.ᱨ ᱠᱚᱞᱯᱚᱱᱟ :en:Kalpana, (᱑᱙᱔᱘) ᱨᱮ ᱟᱠᱴᱤᱝ ᱞᱮᱜ-ᱟᱭ ᱾ ᱤᱱᱟ. ᱛᱟᱭᱚᱢ ᱪᱚᱞᱚᱛ ᱪᱤᱛᱟ.ᱨ ᱨᱮ ᱓᱐ ᱵᱚᱪᱷᱚᱨ ᱠᱷᱚᱱ ᱦᱚᱸ ᱵᱟ.ᱲᱛᱤᱜᱮ ᱠᱟ.ᱢᱤ ᱞᱮᱜ-ᱟᱭ ᱾ ᱯᱚᱫᱽᱢᱤᱱᱤ ᱫᱚ ᱟᱭᱢᱟ ᱧᱩᱢᱟᱱ ᱟᱠᱴᱚᱨᱠᱚ ᱥᱟᱶᱮ ᱠᱟ.ᱢᱤ ᱟᱠᱟᱫᱟ ᱾ ᱩᱱᱠᱩ ᱠᱚᱫᱚᱠᱚ ᱦᱩᱭᱩᱜ ᱠᱟᱱᱟ, ᱥᱤᱵᱟᱡᱤ ᱜᱚᱱᱮᱥᱟᱱ (Sivaji Ganesan), ᱮᱢ.ᱡᱤ ᱨᱟᱢᱚᱪᱚᱱᱫᱨᱚᱱ (M. G. Ramachandran), ᱮᱱ.ᱴᱤ ᱨᱟᱢᱟ ᱨᱟᱣ (N. T. Rama Rao), ᱨᱟᱡᱽ ᱠᱚᱯᱩᱨ (Raj Kapoor), ᱥᱟᱢᱢᱤ ᱠᱚᱯᱩᱨ (Shammi Kapoor),ᱥᱚᱛᱷᱭᱟᱱ  (Sathyan), ᱯᱨᱮᱢ ᱱᱟᱡᱤᱨ (Prem Nazir), ᱨᱟᱡᱽᱠᱩᱢᱟᱨ (Rajkumar), ᱡᱮᱱᱤᱢᱤ ᱜᱚᱱᱮᱥᱟᱱ (Gemini Ganesan), ᱮᱥ.ᱮᱥ ᱨᱟᱡᱮᱱᱫᱨᱚᱱ (S. S. Rajendran) ᱱᱚᱝᱠᱟᱜᱮ ᱟᱨᱦᱚᱸ ᱟᱭᱢᱟ ᱠᱚ ᱥᱟᱶᱮ ᱠᱟ.ᱢᱤ ᱟᱠᱟᱫᱟ ᱾ ᱟᱡ ᱫᱚ  ᱥᱤᱵᱟᱡᱤ ᱜᱚᱱᱮᱥᱟᱱ  ᱥᱟᱶ ᱕᱙ ᱜᱚᱴᱟᱝ ᱪᱚᱞᱚᱛ ᱪᱤᱛᱟ.ᱨ ᱨᱮᱭ ᱠᱟ.ᱢᱤ ᱟᱠᱟᱫᱟ ᱾ ᱟᱡ ᱫᱚ ᱵᱤᱥᱛᱤ ᱠᱟᱭᱛᱮ ᱛᱟᱢᱤᱞ ᱪᱚᱞᱚᱛ ᱪᱤᱛᱟ.ᱨ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾
 ᱥᱤᱨᱯᱷᱟ. ᱟᱨ ᱢᱟ.ᱱᱠᱚ 
᱑/ ᱑᱙᱖᱐ ᱥᱟᱞ ᱨᱮ, ᱥᱚᱨᱴᱤᱯᱷᱤᱠᱮᱴ ᱳᱯ ᱢᱮᱨᱤᱴ (Certificate of merit) ᱟᱡᱟᱜ ᱵᱷᱤᱨᱟᱯᱚᱱᱰᱤᱭᱟ ᱠᱚᱛᱛᱟᱵᱳᱢᱢᱟᱱ (:en:Veerapandiya Kattabomman)  ᱮᱱᱮᱢ ᱞᱟ.ᱜᱤᱫ, ᱟᱯᱷᱨᱳ-ᱮᱥᱤᱭᱟᱱ ᱯᱷᱤᱞᱢ ᱯᱷᱮᱥᱴᱤᱵᱟᱞ (Afro-Asian film festival) ᱚᱠᱛᱮ ᱧᱟᱢ ᱞᱮᱫᱟᱭ ᱾
᱒/ ᱥᱚᱨᱮᱥ ᱟᱠᱴᱨᱮᱥ -- ᱯᱷᱤᱞᱢ ᱟᱥᱳᱥᱮᱥᱚᱱ ᱯᱟᱦᱴᱟ ᱠᱷᱚᱱ ᱑᱙᱕᱔,᱑᱙᱕᱙,᱑᱙᱖᱑,᱑᱙᱖᱖ ᱥᱟᱞ ᱨᱮ ᱟᱢᱮᱴ ᱟᱠᱟᱫᱟᱭ ᱾ 
᱓/ ᱑᱙᱕᱘ ᱥᱟᱞ ᱨᱮ, ᱠᱚᱞᱟᱭᱢᱟᱢᱚᱱᱤ ᱟᱣᱟᱨᱰ (Kalaimamani) -- ᱛᱟᱢᱤᱞ ᱱᱟᱰᱩ ᱯᱚᱱᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱾
᱔/ ᱑᱙᱕᱗ ᱥᱟᱞ ᱨᱮ, ᱥᱚᱨᱮᱥ ᱠᱞᱟᱥᱤᱠᱟᱞ  ᱰᱮᱱᱥᱚᱨ ᱟᱣᱟᱨᱰ (Best Classical Dancer Award), ᱢᱳᱥᱠᱳᱣ ᱭᱩᱛᱷ ᱯᱷᱮᱥᱴᱤᱵᱷᱟᱞ (Moscow Youth Festival) ᱚᱠᱛᱮ ᱾
᱕/ ᱑᱙᱖᱖ ᱥᱟᱞ ᱨᱮ, ᱯᱷᱤᱞᱢ  ᱯᱷᱮᱭᱟᱨ ᱟᱣᱟᱨᱰ  ᱥᱚᱨᱮᱥ ᱜᱚᱜᱽᱲᱚ ᱟᱠᱴᱨᱮᱥ ᱞᱟ.ᱜᱤᱫ ᱾

 ᱯᱷᱮᱰᱟᱛ ᱡᱚᱱᱚᱲ 
https://en.wikipedia.org/wiki/Padmini_(actress)